
הנדון: פניה לקבלת "רשימת רופאים שבהסדר"
1. בפנייתך שבנדון, שהתקבלה במשרדנו ביום 29 בינואר 2019, ביקשת לקבל, בהתאם לחוק חופש המידע, התשנ"ח-1998 (להלן - חוק חופש המידע) את רשימת הרופאים שבהסדר, של איילון חברה לביטוח בע"מ, לשנים 2016-2019, וכן את השינויים שחלו ברשימה שהובאו לידיעת רשות שוק ההון, ביטוח וחיסכון.  
2. במענה לפנייתך, נציין כי רשימת הרופאים של החברה, אינה קיימת בידי הרשות, אולם נבקש להפנותך לאתר האינטרנט של החברה, בו ניתן לאתר רופאים שבהסדר, לפי איזור ותחום מומחיות. https://www.ayalon-ins.co.il/services/service-providers/doctors/. לעניין השינויים ברשימת הרופאים, נציין כי מידע כאמור לא קיים בידי הרשות. לאור האמור, לא נוכל להיענות לבקשתך בהתאם להוראות סעיף 8(4) ו8(3) לחוק חופש המידע, בהתאמה.  
3. בהתאם לסעיף 7(ו) לחוק חופש המידע, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.

